CELEX: 31990R3913
Language: el
Date: 1990-12-21 00:00:00
Title: Κανονισμός (ΕΟΚ) αριθ. 3913/90 του Συμβουλίου της 21ης Δεκεμβρίου 1990 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα χημικά προϊόντα ( 1991 )

Avis juridique important

|

31990R3913

Κανονισμός (ΕΟΚ) αριθ. 3913/90 του Συμβουλίου της 21ης Δεκεμβρίου 1990 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα χημικά προϊόντα ( 1991 )  

Επίσημη Εφημερίδα αριθ. L 375 της 31/12/1990 σ. 0005 - 0006

ΚΑΝΟΝΙΣΜΟΣ (ΕΟΚ) αριθ. 3913/90 ΤΟΥ ΣΥΜΒΟΥΛΙΟΥ της 21ης Δεκεμβρίου 1990 για το άνοιγμα και  τον τρόπο διαχείρισης κοινοτικών δασμολογικών ποσοστώσεων για ορισμένα χημικά προϊόντα (1991)ΤΟ ΣΥΜΒΟΥΛΙΟ ΤΩΝ ΕΥΡΩΠΑΙ ΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28, την πρόταση της Επιτροπής, Εκτιμώντας: ότι η παραγωγή στην Κοινότητα ορισμένων χημικών προϊόντων θα παραμείνει κατά τη διάρκεια του έτους  1991 ανεπαρκής για να ικανοποιήσει τις απαιτήσεις των μεταποιητικών βιομηχανιών της Κοινότητας;  ότι, συνεπώς, η προμήθεια της Κοινότητας με προϊόντα αυτού του είδους, θα εξαρτηθεί κατά ένα μη  αμελητέο ποσοστό, από εισαγωγές προέλευσης τρίτων χωρών; ότι θα πρέπει η Κοινότητα να αντιμετωπίσει  χωρίς καθυστέρηση, τις πλέον επείγουσες ανάγκες προμήθειας των εν λόγω προϊόντων, και αυτό με τους  ευνοϊκότερους όρους; ότι θα πρέπει να ανοιχθούν κοινοτικές δασμολογικές ποσοστώσεις με μηδενικό  δασμό για την περίοδο μέχρι τις 30 Ιουνίου ή τις 31 Δεκεμβρίου 1991 και για ποσότητες που θα  καθοριστούν λαμβάνοντας υπόψη την ανάγκη να μην διαταραχτεί η ισορροπία των αγορών των προϊόντων  αυτών και η έναρξη ή η ανάπτυξη της κοινοτικής παραγωγής; ότι πρέπει να εξασφαλισθούν, ιδίως, η ίση και συνεχής πρόσβαση όλων των εισαγωγέων της Κοινότητας  στις εν λόγω ποσοστώσεις και η αδιάλειπτη εφαρμογή του ποσοστού που προβλέπεται για τις ποσοστώσεις  αυτές, σε όλες τις εισαγωγές των εν λόγω προϊόντων, σε όλα τα κράτη μέλη και αυτό μέχρι να  εξαντληθούν οι ποσοστώσεις; ότι θα πρέπει να ληφθούν τα αναγκαία μέτρα προκειμένου να εξασφαλιστεί μια κοινοτική και  αποτελεσματική διαχείριση των δασμολογικών αυτών ποσοστώσεων, εξασφαλίζοντας τη δυνατότητα στα  κράτη μέλη να προβαίνουν σε αναλήψεις από την ποσότητα της ποσόστωσης των αναγκαίων ποσοτήτων που  αντιστοιχούν στις πραγματικές εισαγωγές; ότι αυτός ο τρόπος διαχείρισης απαιτεί στενή, συνεργασία  μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί το ρυθμό  εξάντλησης των ποσοστώσεων και να ενημερώνει σχετικά τα κράτη μέλη; ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του  Λουξεμβούργου έχουν ενωθεί και αντιπροσωπεύονται από την οικονομική ένωση Μπενελούξ, κάθε ενέργεια  σχετικά με τη διαχείριση των αναλήψεων, που πραγματοποιούνται από την εν λόγω οικονομική ένωση,  μπορεί να γίνεται από ένα από τα μέλη της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Αρθρο 1 1. ^Οι δασμοί που εφαρμόζονται κατά την εισαγωγή των προϊόντων που  παρατίθενται κατωτέρω αναστέλλονται στα επίπεδα και στα όρια των κοινοτικών ποσοστώσεων και για τις  χρονικές περιόδους που αναγράφονται για κάθε ένα από τα προϊόντα αυτά: >ΘΕΣΗ ΠΗΝΑΚΑ>2. ^Εντός του ορίου αυτών των δασμολογικών ποσοστώσεων, το Βασίλειο της Ισπανίας και  η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της  πράξης προσχώρησης του 1985.  Αρθρο 2 Η Επιτροπή διαχειρίζεται τις δασμολογικές προσοστώσεις που αναφέρονται στο άρθρο 1 και  δύναται να λαμβάνει κάθε χρήσιμο διοικητικό μέτρο προκειμένου να εξασφαλιστεί μια αποτελεσματική  διαχείριση.  Αρθρο 3 Εάν ένας εισαγωγέας προσκομίσει σ' ένα κράτος μέλος διασάφηση θέσης σε ελεύθερη  κυκλοφορία στην οποία περιλαμβάνει αίτηση χορήγησης ευεργετήματος του προτιμησιακού καθεστώτος για  ένα προϊόν που αναφέρεται στον παρόντα κανονισμό και εάν αυτή η διασάφηση γίνεται δεκτή από τις  τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην  ανάληψη, από το ποσό της αντίστοιχης ποσόστωσης, ποσότητας ανάλογης των αναγκών του. Οι αιτήσεις για ανάληψη με την ένδειξη η ημερομηνίας αποδοχής των εν λόγω διασαφήσεων πρέπει να  διαβιβάζονται χωρίς καθυστέρηση στην Επιτροπή. Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων  θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους στο μέτρο που το διαθέσιμο υπόλοιπο το επιτρέπει. Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό  είναι δυνατό, στο ποσό της αντίστοιχης ποσόστωσης. Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση  γίνεται κατ' αναλογία των αιτήσεων. Η Επιτροπή ενημερώνει τα κράτη μέλη σχετικά με τις  πραγματοποιούμενες αναλήψεις.  Αρθρο 4 Τα κράτη μέλη εξασφαλίζουν στους εισαγωγείς των εν λόγω προϊόντων την επί ίσοις όροις  και συνεχή πρόσβαση στις ποσοστώσεις, εφόσον το επιτρέπει το υπόλοιπο της ποσόστωσης.  Αρθρο 5 Τα κράτη μέλη και η Επιτροπή συνεργάζονται στενά για την τήρηση του παρόντος  κανονισμού.  Αρθρο 6 Ο παρών κανονισμός αρχίζει να ισχύει την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 21 Δεκεμβρίου 1990. Για το ΣυμβούλιοΟ ΠρόεδροςA. RUBERTI  ΠΑΡΑΡΤΗΜΑΚωδικοί TARIC>ΘΕΣΗ ΠΗΝΑΚΑ>